title: 2012/487/ОВППС: Решение EUAVSEC—South Sudan/1/2012 на Комитета по политика и сигурност от 10 август 2012 година за назначаване на ръководителя на мисията на Европейския съюз по линия на ОПСО за сигурност на въздухоплаването в Южен Судан (EUAVSEC—South Sudan)

text:
               24.8.2012

               BG

               Официален вестник на Европейския съюз

               L 229/25

         РЕШЕНИЕ EUAVSEC—SOUTH SUDAN/1/2012 НА КОМИТЕТА ПО ПОЛИТИКА И СИГУРНОСТ
   от 10 август 2012 година
   за назначаване на ръководителя на мисията на Европейския съюз по линия на ОПСО за сигурност на въздухоплаването в Южен Судан (EUAVSEC—South Sudan)
   (2012/487/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2012/312/ОВППС на Съвета от 18 юни 2012 г. относно мисията на Европейския съюз по линия на ОПСО за сигурност на въздухоплаването в Южен Судан (EUAVSEC—South Sudan) (1), и по-специално член 9, параграф 1 от него,
   като има предвид, че:

               (1)

               С член 9, параграф 1 от Решение 2012/312/ОВППС Съветът оправомощи Комитета по политика и сигурност, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията EUAVSEC—South Sudan, включително решението за назначаване на ръководител на мисията.

               (2)

               Върховният представител на Съюза по въпросите на външните работи и политиката на сигурност предложи г-н Lasse ROSENKRANDS CHRISTENSEN да бъде назначен за ръководител на мисията EUAVSEC—South Sudan за срок до 18 януари 2014 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Lasse ROSENKRANDS CHRISTENSEN се назначава за ръководител на мисията на Европейския съюз по линия на ОПСО за сигурност на въздухоплаването в Южен Судан (EUAVSEC—South Sudan) за срок до 18 януари 2014 г.
   Член 2
   Настоящото решение влиза в сила в деня на приемането му.

      Съставено в Брюксел на 10 август 2012 година.

            За Комитета по политика и сигурност

            Председател

         O. SKOOG

      (1)  ОВ L 158, 19.6.2012 г., стp. 17.


title: Решение (ЕС) 2015/733 на Съвета от 9 октомври 2014 година за подписване от името на Европейския съюз и на държавите членки и за временно прилагане на допълнителния протокол към Споразумението за търговия, развитие и сътрудничество между Европейската общност и нейните държави членки, от една страна, и Република Южна Африка, от друга страна, с оглед на присъединяването на Република Хърватия към Европейския съюз

text:
               8.5.2015

               BG

               Официален вестник на Европейския съюз

               L 117/1

         РЕШЕНИЕ (ЕС) 2015/733 НА СЪВЕТА
   от 9 октомври 2014 година
   за подписване от името на Европейския съюз и на държавите членки и за временно прилагане на допълнителния протокол към Споразумението за търговия, развитие и сътрудничество между Европейската общност и нейните държави членки, от една страна, и Република Южна Африка, от друга страна, с оглед на присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               На 24 септември 2012 г. Съветът упълномощи Комисията да започне преговори с Република Южна Африка от името на Съюза, членуващите в него държави и Република Хърватия за сключване на допълнителен протокол към Споразумението за търговия, развитие и сътрудничество между Европейската общност и нейните държави членки, от една страна, и Република Южна Африка, от друга страна (1), с оглед на присъединяването на Република Хърватия към Европейския съюз („протокола“).

               (2)

               Преговорите приключиха успешно на 19 май 2014 г.

               (3)

               Протоколът следва да бъде подписан от името на Съюза и на членуващите в него държави, при условие че бъде сключен на по-късна дата..

               (4)

               Протоколът следва да се прилага временно,

         ПРИЕ НАСТОЯЩОТО РЕШЕНИЕ:
   Член 1
   От името на Съюза и на държавите членки се разрешава подписването на допълнителния протокол към Споразумението за търговия, развитие и сътрудничество между Европейската общност и нейните държави членки, от една страна, и Република Южна Африка, от друга страна, с оглед на присъединяването на Република Хърватия към Европейския съюз, при условие че протоколът бъде сключен.
   Текстът на протокола е приложен към настоящото решение.
   Член 2
   Председателят на Съвета се оправомощава да посочи лицето или лицата, упълномощени да подпишат протокола от името на Съюза и на държавите членки.
   Член 3
   Протоколът се прилага временно в съответствие с член 6, параграф 3 от него.
   Председателят на Съвета се оправомощава да посочи лицето, упълномощено да извърши нотификацията по член 6, параграф 3 от протокола.
   Член 4
   Настоящото решение влиза в сила в деня на приемането му.

      Съставено в Люксембург на 9 октомври 2014 година.

            За Съвета

            Председател

         A. ALFANO

      (1)  Текстът на Споразумението е публикуван в ОВ L 311, 4.12.1999 г., стр. 3.